Document ID: /roh_data/filtered/fineweb-2-filterrobots_roh.jsonl.gz/48003

Dus terzs da tut ils rumantschs e las rumantschas vivan dador il territori tradiziunal rumantsch. Ina mesadad en vischnancas tudestgas entaifer il chantun Grischun e tschella mesadad sparpagliada en tut la Svizra. Quai mussan las cifras pli novas da l'Uffizi federal da statistica. Per ina minoritad linguistica èn quai però dapli che mo in pèr cifras. Anzi, fatgs fatals. La statistica mussa numnadamain er che la lingua minoritara va normalmain a perder il pli tard cun la segunda generaziun.
Nus giain a la tschertga dals rumantschs e da las rumantschas giu la Bassa e da lur nischas per il rumantsch en lur mintgadi tudestg. In Cuntrasts tranter provas da l'ultim coro rumantsch e l'unica canorta rumantscha dador il chantun Grischun, tranter studentas e terzs rumantschs giu la Bassa.
RTR Cuntrasts 17:25